text: [{"text_idx": "#000004", "text": "Kaniadto, ang tagtungod pa maoy mohikay aron makakuha sa maong hinabang sa siyudad bisan wala pa kining pandemiya. Apan karon buot nilang ang siyudad na maoy moduol sa mga namatyan aron pagtunol sa cash assistance o limos gikan sa siyudad."}, {"text_idx": "#000007", "text": "Dili lalim ang maglinya-linya diha sa nagkalain-laing mga opisina sa gobiyerno aron paghipos sa mga gikinahanglang papeles ilabi na kun walay ideya ang nagproseso niini kun unsay buhaton."}, {"text_idx": "#000008", "text": "Gawas nga peligro para sa naglinya, duna gyu'y tsansang basin nataptan sab sila sa maong sakit ug wala masayod niini. Sa ilang pagbalhinbalhin unya sa mga nagkadaiyang buhatan makatakod na hinuon sila didto ug modako na hinuon ang problema. Para sa uban nga tubig-tubigan gamay ra kaayo kini nga P10 mil nga financial assistance maong wala kaayo sila maghikutar niini."}, {"text_idx": "#000009", "text": "Apan dako na kaayo kini o basin mao ra say gisaligan sa mga nag-ilaid nga mga Sugboanon aron mahatagan bisan nalang og lungon ang ilang namatay nga kabanay gikan sa maong sakit."}, {"text_idx": "#000011", "text": "Maayong tun-an og maayo sa mga kadagkoan sa siyudad kun unsay kalainan sa paghatag nila og burial assistance sa mga kabus nga konstituwente sa wala pa ang pandemiya ug sa karong naa nay pandemiya."}]